RÉXIME DE DEDICACIÓNS, ASISTENCIAS E DOTACIÓNS ECONÓMICAS AOS GRUPOS MUNICIPAIS
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 20/08/2019)

De conformidade co previsto no artigo 75.5 da Lei 7/1985, do 2 de abril, reguladora da Bases de Réxime Local, faise público para xeral coñecemento que o Pleno do Concello, na sesión extraordinaria celebrada o día 13 de xullo de 2019, adoptou o acordo que deseguido literalmente se transcribe: I.—Establécese una dedicación exclusiva a favor do alcalde do Concello Manuel Bernard Negra Altable. II.—Percibirá unha retribución bruta anual por importe de 34.216,00 €, distribuída en doce mensualidades por importe de 2.444,00 € brutos, máis dúas pagas extraordinarias en verán e Nadal por igual contía. III.—Procederase a súa alta na Seguridade Social, asumindo o Concello o pago das cotas empresariais que corresponda. IV.—A percepción da dedicación será incompatible coa doutras retribucións con cargo aos orzamentos das Administracións Públicas e dos entes, organismos ou empresas delas dependentes, así como para o desenvolvemento doutras actividades, todo elo nos termos da Lei 53/1984, do 26 de decembro, de incompatibilidades do persoal ao servizo das Administracións Públicas. V.—Non poderá percibir asistencias pola concorrencia efectiva ás sesións dos órganos colexiados da Corporación do que forme parte, pudendo percibir indemnizacións polos gastos efectivos ocasionados polo exercicio do seu cargo segundo as normas de aplicación das Administracións Públicas e na contía establecidas no orzamento municipal. VI.—Tendo en conta que as funcións inherentes da Alcaldía veñen desempeñándose de xeito efectivo dende a súa elección e toma de posesión, percibirá as retribucións aprobadas de xeito retroactivo dende o día 18 de xuño do corrente. I.—Establécese dúas dedicacións parciais a favor dos concelleiros Antima El Bouji Dotu e Angela Margarita Halstead Ihaddouchen. II.—Percibirán cada un deles unha retribución bruta anual por importe de 11.200,00 €, distribuída en doce mensualidades por importe de 800,00 € brutos, máis dúas pagas extraordinarias en verán e Nadal por igual contía. III.—Terán dereito ao percibo das mesmas en tanto ostenten as Concellerías-Delegadas para os que foron designados pola Alcaldía. Porén, manterán o seu dereito ao percibo de ditas dedicacións parciais no suposto que o alcalde engada ou modifique as delegacións de área que actualmente ostentan. IV.—O tempo de dedicación efectiva será de 25 horas semanais, que poderán ser desempeñadas libremente de luns a domingo, en función das necesidades do servizo. V.—Procederase as súas altas na Seguridade Social, asumindo o Concello o pago das cotas empresariais que correspondan. VI.—Non poderán percibir asistencias pola concorrencia efectiva ás sesións dos órganos colexiados da Corporación do que forme parte, pudendo percibir indemnizacións polos gastos efectivos ocasionados polo exercicio do seu cargo segundo as normas de aplicación das Administracións Públicas e na contía establecidas no orzamento municipal. Establécense as seguintes indemnizacións por asistencia efectiva ás sesións dos órganos colexiados do que formen parte os concelleiros/as: PLENOS: 120,00 € XUNTAS DE GOBERNO LOCAL: 70,00 € COMISIÓNS INFORMATIVAS: 70,00 € No suposto de que se celebren dúas sesións no mesmo día, sen separación en horario de mañá e tarde, só se percibirá indemnización por unha única asistencia. Establécense unha dotación económica a favor dos grupos políticos municipais constituídos na Corporación por importe de 100,00 € mensuais por grupo político máis 30,00 € mensuais por concelleiro integrado nese grupo. O abono efectuarase con carácter mensual mediante transferencia bancaria á conta designada polos voceiros na Tesourería municipal. En canto ao destino deses fondos e a súa contabilidade estarase ao disposto na lexislación de aplicación. Rodeiro, 12 de agosto de 2019.—O alcalde (sinatura dixital), Luís López Diéguez.